Pontianak Menjerit

Pontianak Menjerit ialah sebuah filem komedi seram Malaysia 2005 arahan Yusof Kelana. Dibintangi Ziana Zain, Juliana Banos dan Azlee Senario.

Sinopsis
Datuk Pangeran Abdul Rahman baru meninggal dunia 3 bulan yang lalu. Dia telah meninggalkan harta sebanyak RM30 juta!

Maka arwah pun membuat wasiat agar hartanya itu dibahagi kepada waris-warisnya iaitu Azlee, Mazlan, Saiful serta isteri mudanya, Ratana Putri, seorang warga siam menetap di Bangkok.

Azlee tidak puas hati sebab tak mahu berkongsi harta dengan kehadiran Saiful yang berlainan ibu dan juga ibu tirinya, Ratana Putri. Lalu berlakulah pertengkaran kecil antara Azlee, Saiful dan Ratana Puri.

Dalam wasiat arwah tersebut menerangkan bahawa harta-harta tersebut akan dibahagi-bahagikan kepada semua pewaris. Namun Encik Salleh, iaitu peguam arwah Datuk Pangeran menjelaskan terdapat syarat untuk memiliki harta tersebut, iaitu kesemua waris-waris diminta untuk menetap di banglo besar tersebut selama 33 hari.

Dalam ketegangan yg berlaku diantara Azlee, Saiful dan Ratana Putri, tiba-tiba mereka dikejutkan dengan kehadiran pontianak berlegar-legar mengganggu mereka di banglo tersebut. Sementara itu Julia dan Mazlan juga hilang tanpa dikesan. Kehilangan Mazlan dan Julia secara tiba-tiba membuatkan Encik Salleh meminta bantuan Inspektor Angelina bagi menyiasat dan merungkai misteri disebalik kehilangan Mazlan dan Julia. 

Akhirnya terbongkar rahsia apabila Ratana Putri yang tamakkan harta telah berpakat dengan kekasihnya, SomChai untuk menculik semua waris-waris arwah serta mahu membunuh mereka. Julia dan Mazlan diculik dan disembunyi di dalam sebuah rumah usang di dalam hutan. Bagaimanapun Ratana Putri dan SomChai akhirnya diberkas. Rahsia dan misteri dirumah tersebut akhirnya terjawab kerana pontianak yang berkeliaran di banglo dan hutan selama ini hanyalah mainan visual yang dimainkan projector yang telah dirancang oleh Ratana Putri dan SomChai sebelum ini untuk menakut-nakutkan penghuni di banglo tersebut. Akhirnya, harta warisan arwah Datuk Pangeran Abdul Rahman dibahagi-bahagikan secara adil kepada semua waris kecuali Ratana Putri disebabkan kejahatan dan ketamakannya ingin membolot harta tersebut seorang diri sebelum ini.

Pelakon
 Ziana Zain sebagai Ziana
 Juliana Banos sebagai Julia
 Azlee Senario sebagai Azlee 
 Faizal Hussein sebagai Yassin 
 Mazlan Senario sebagai Mazlan
 Zed Zaidi sebagai Saiful 
 Sheila Rusly sebagai Ratana Putri
 Jalaluddin Hassan sebagai Encik Salleh, peguam 
 Angeline Tan sebagai Inspektor Angelina
 Zarina Zainoordin sebagai Zarina 
 Adam Corrie Lee sebagai Somchai 
 Amran Tompel sebagai Pak Mail
 Z. Zamri sebagai Detektif
 Nursyella sebagai Syella
 Osman Kering sebagai Bomoh hantu
 Julia Hana sebagai Pontianak
 Raja Noor Baizura sebagai Datin
 A. Galak sebagai Datuk Pangeran Abdul Rahman (tiada babak)

Anugerah dan pencalonan
 Anugerah Kategori Penerima Keputusan  Festival Filem Malaysia ke-18Filem TerbaikPontianak MenjeritLakon Layar TerbaikYusof Kelanasinematografi TerbaikIndra Che MudaPenyunting TerbaikSalehan SamsuddinSkor Muzik Asal TerbaikSyed MustazaPenata Bunyi TerbaikHasmy KamalPelakon Pembantu Lelaki TerbaikMazlan Pet PetPelakon Pembantu Wanita TerbaikSheila Rusly

Sambutan
FIlem ini dikeluarkan pada 16 Jun 2005 dan mendapat kutipan sebanyak RM 0.90 juta.

Rujukan

Pautan luar


Kategori:Filem 2005
Kategori:Filem Malaysia tahun 2005
Kategori:Filem bahasa Melayu
Kategori:Filem arahan Yusof Kelana
Kategori:Filem terbitan Skop Productions
Kategori:Filem seram komedi
Kategori:Filem komedi Malaysia